|  |  |
| --- | --- |
|  | Πανεπιστήμιο ΑθηνώνΤμήμα Οικονομικών ΕπιστημώνΥπηρεσίες Γραμματείας μέσω Webγια τους προπτυχιακούς φοιτητέςΟι δηλώσεις των μαθημάτων, αλλά και διάφορες άλλες δυνατότητες, όπως εμφάνιση βαθμολογιών και προγράμματος σπουδών, παρέχονται από το site<http://my-studies.uoa.gr> |

Για να εγγραφείτε στην υπηρεσία my-studies και να αποκτήσετε
Username και Password σε αυτή, πρέπει πρώτα να επισκεφθείτε τη σελίδα

**http://webadm.uoa.gr**

και να προβείτε στη σχετική Αίτηση, επιλέγοντας τους συνδέσμους:

**“Αίτηση Νέου Χρήστη”** --> **“Προπτυχιακοί Φοιτητές”**

**Διευκρινήσεις για τη Διαδικασία Εγγραφής στην Ηλεκτρονική Γραμματεία**

* Κατά τη διαδικασία εγγραφής σας, προκειμένου να αναγνωριστείτε από το σύστημα, θα σας ζητηθεί να δώσετε
	+ τον **Πλήρη Αριθμό Μητρώου** (13 ψηφία: 1341 ακολουθούμενο από το έτος εισαγωγής και τον 5ψήφιο αύξων αριθμό). **Παράδειγμα**  : έτος εισαγωγής 2010 , αύξων αριθμός 00150 , οπότε ο νέος αριθμός μητρώου θα είναι 1341 2010 00150.
	+ τον **Αριθμό Δελτίου Ταυτότητας** (Ο αριθμός ταυτότητας θα πρέπει να αποδίδεται χωρίς κενά και με **ελληνικούς κεφαλαίους** χαρακτήρες όπου αυτό χρειάζεται)
* Μετά την αναγνώριση από το σύστημα, θα σας ζητηθεί να δώσετε το ονοματεπώνυμό σας με χρήση ελληνικών αλλά και λατινικών χαρακτήρων (Πρώτο γράμμα κεφαλαίο και τονισμός). Πρέπει να δώσετε επακριβώς το όνομα και το επώνυμό σας και όχι κάποιο υποκοριστικό (πχ Georgios και όχι George. )
* Μετά την ορθή συμπλήρωση και υποβολή αυτών των στοιχείων, θα σας ανακοινωθεί ο **Αριθμός Πρωτοκόλλου** της αίτησης σας, καθώς και ένας **αριθμός PIN** που θα σας χρησιμεύσει στην ενεργοποίηση του λογαριασμού σας (ΠΡΟΣΟΧΗ ΝΑ ΚΑΝΕΤΕ ΕΚΤΥΠΩΣΗ ΣΕΛΙΔΑΣ ή ΝΑ ΣΗΜΕΙΩΘΟΥΝ καθώς θα σας χρειαστούν στο στάδιο «ενεργοποίηση λογαριασμού» (όταν δηλαδή η γραμματεία εγκρίνει την αίτηση λογαριασμού σας )
* Τα στοιχεία που δώσατε θα ελέγχονται τις εργάσιμες ώρες από τη Γραμματεία του Τμήματος.
* Ακολουθώντας το σύνδεσμο "**Ενεργοποίηση Λογαριασμού (μέσω PIN)**" στη σελίδα **http://webadm.uoa.gr**, μπορείτε να παρακολουθήσετε την εξέλιξη της αίτησής σας. Αν τα στοιχεία σας έχουν εγκριθεί θα σας ζητηθεί να ορίσετε το αρχικό **Password** που θα έχετε και θα σας ανακοινωθεί το **Username** (ses20….) που θα χρησιμοποιείτε για αυτή την υπηρεσία.
* Μετά την έγκριση των στοιχείων σας από τη γραμματεία και την ενεργοποίηση του λογαριασμού σας, μπορείτε να επισκεφθείτε το site http://my-studies.uoa.gr και να χρησιμοποιήσετε την υπηρεσία, δίνοντας το Username και το Password σας. Το username και ο κωδικός πρόσβασης θα είναι κοινοί για την δήλωση μαθημάτων, για εγγραφή σας στο eclass, για την έκδοση της φοιτητικής ταυτότητας και για την δήλωση συγγραμμάτων στον Εύδοξο.